মামলার বাদী মো. অজিবুল ইসলাম আদালতে দায়ের করা মামলায় উল্লেখ করেন, বীরগঞ্জ উপজেলার পলাশবাড়ী ইউনিয়নে “বঙ্গবন্ধু মহাবিদ্যালয়” নামে একটি কলেজ রয়েছে। উক্ত কলেজ চালু হওয়ার পর হতে বঙ্গবন্ধুর ছবি সম্বলিত একটি সাইনবোর্ড কলেজের সামনে স্থাপন করা হয়। কলেজটি বঙ্গবন্ধুর নামে হওয়ায় পার্শ্ববর্তি এলাকার অভিভাবকরা তাদের ছেলে-মেয়েদের এই কলেজে ভর্তি করিয়ে উচ্চ শিক্ষা অর্জন করেছেন। কিন্তু আসামী মনোরঞ্জনশীল গোপাল এমপি ইচ্ছাকৃতভাবে ক্ষমতার অপব্যবহার করে হিংসাত্মকভাবে বঙ্গবন্ধু মহাবিদ্যালয় নামীয় সাইনবোর্ডটি নামিয়ে তাঁর নামে এমএস গোপাল মডেল কলেজ নামে একটি সাইনবোর্ড টানিয়ে দেন।